Diari Oficial de la Generalitat Valenciana


Sumari del DOGV 3397, del 21-12-1998 (1998/10631)

ACORD de 5 de novembre de 1998, de la Comissió Territorial d'Urbanisme de Castelló, relatiu a la modificació puntual de les Normes Subsidiàries de Montanejos en zona d'accessos a l'hotel Xauen.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10048


Data del document
:   05-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 5 de novembre de 1998, de la Comissió Territorial d'Urbanisme de Castelló, relatiu a la modificació puntual de les Normes Subsidiàries de Montanejos en zona d'accessos a l'hotel Xauen. [1998/X10339]
  
Vist l'expedient relatiu a la modificació puntual de les Normes Subsidiàries en zona d'accessos a l'hotel Xauen al municipi de Montanejos, i de conformitat amb els següents:
  
Antecedents
  
Primer
  
El Plenari de l'Ajuntament de Montanejos, en la sessió del 28 de maig de 1998, acordà sotmetre a exposició pública el projecte de modificació de les Normes Subsidiàries de Planejament als accessos a l'hotel Xauen a l'avinguda de la Fuente de Baños, mitjançant edictes inserits en el Mediterráneo de 12 de juny de 1998, en el BOP de Castelló núm. 82, de 9 de juliol de 1998, i en el DOGV núm. 3.278, de 3 de juliol de 1998. Durant el citat període no es produí cap al·legació per la qual cosa, en compliment de l'acord d'aprovació anterior, s'entendria aprovat provisionalment en data 28 de maig de 1998.
  
Segon
  
La documentació aportada consisteix en memòria informativa i justificativa, plans d'informació i plans d'ordenació de la modificació proposada.
  
Tercer
  
L'objecte de la modificació és la inclusió d'un xicotet ixent adossat al cos principal de l'hotel Xauen, a l'illa de cases núm. 6 de la qualificació d'eixamplament, a la façana vessant a l'avinguda de la Fuente de Baños, i que ocupa la zona d'accés d'aquest hotel. En concret el sòl de destinació pública vial que passa a ser sòl edificable és de 27 m².
  
La modificació es justifica en el sentit d'arreplegar la zona d'accés de l'hotel que per error no fou grafiada en les Normes Subsidiàries vigents, quan s'adaptà la planimetria, perquè d'aquesta manera no quede, com ara succeeix, fora d'ordenació la zona d'accés, cosa que condicionaria possibles desenvolupaments futurs de l'activitat.
  
Quart
  
En data 2 de març de 1998, el sotssecretari d'Urbanisme i Ordenació Territorial resolgué donar trasllat de l'informe emés en relació amb la modificació, en el qual no s'observa cap obstacle a la modificació plantejada.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 55.1 i l'article 38 i concordants, i la documentació està completa, a l'efecte d'allò que s'ha disposat en l'article 27, tots aquests de la Llei 6/94, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La modificació pretén ajustar a la realitat la configuració de l'illa cases núm. 6 de l'ordenança d'eixamplament, que en el pla d'ordenació i en el d'alineacions i rasants no preveu la inclusió d'un cos adossat a l'edificació principal de 27 m² que resol l'accés a l'hotel ubicat en aquesta illa de cases. Així les coses, la modificació es fonamenta en criteris de racionalitat, que intenten corregir una contradicció entre la realitat física existent i les determinacions del pla.
  
Tercer
  
Els termes en què es redacta la modificació no plantegen la necessitat de preveure els supòsits especials descrits en els apartats del 2 al 7 de l'article 55 i no vulneren els límits a la potestat de planejament establits en l'article 19, ambdós de la LRAU. Per a ambdós casos, encara que existeix un augment en l'aprofitament lucratiu en 27 m² respecte a les determinacions vigents reflectides en les Normes Subsidiàries, aquest augment no és efectiu perquè ja existeix en la realitat, i, a més, es justifica que no cal adoptar cap mesura compensatòria ja que no es veuen desequilibrats els estàndards dotacionals previstos inicialment per les Normes Subsidiàries, i no s'augmenta el sostre residencial privat previst per aquelles.
  
Així les coses, des de l'exercici autonòmic de les competències derivades del compliment d'allò que s'ha disposat en l'article 40 de la LRAU, no s'observa cap obstacle a la seua aprovació definitiva.
  
Quart
  
De conformitat amb allò que s'ha establit en els articles 8.A i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el cas present, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme, que en el cas de municipis menors de 50.000 habitants, com ara Montanejos, tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló de la Plana acorda:
  
Aprovar definitivament el projecte de modificació de les Normes Subsidiàries de Planejament de Montanejos als accessos a l'hotel Xauen, a l'avinguda de la Fuente de Baños.
  
Contra l'anterior acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjuí de qualsevol altra via de recurs que s'estime procedent.
  
Castelló de la Plana, 5 de novembre de 1998.- El secretari de la Comissió Territorial d'Urbanisme: Fernando Renau Faubell.